AC yn cwrdd â ffermwyr: Brexit a throsedd gwledig yw'r pynciau llosg - Llais Sir Gâr
Postiwyd ar August 04 2017, 12:00 yh
Llywyddodd Garry Williams, o Fferm Blaencennen, Llangadog, y cyfarfod ar ei fferm.
Gyda ffermwyr Cymreig yn derbyn 80% o'u cymorthdaliadau yn unol â Pholisi Amaethyddol Cyffredinol yr UE, a chyhoeddiad Ysgrifennydd y DU dros Amaethyddiaeth, Michael Gove, ynghylch y bydd rhaid i ffermwyr "ennill eu cymorthdaliadau" wedi Brexit, mae ffermwyr yng Nghymru yn gweithio dan gwmwl o ansicrwydd wth i'r DU gychwyn ar drafodaethau Brexit.
Mae Cymru yn wahanol i weddill y DU oherwydd ei bod yn allforiwr net i'r Undeb Ewropeaidd, gyda ffermwyr yn allforio tri chwarter o'u cynnyrch i farchnadoedd y DU, gan gynnwys 90 y cant o gig oen.
Gyda thollau WTO ar fasnach rhwng 40% a 80% ar allforion o gig eidion a chig oen ar ôl gadael y farchnad sengl, mae dyfodol ffermio yng Nghymru yn y fantol.
Yn ogystal â Brexit, trafodwyd trosedd gwledig a'r ddedfryd leol ddiweddar ynglŷn â dwyn defaid.
Mae aelodau o Gymdeithas Porwyr y Mynydd Du yn pryderu bod y ddedfryd llawer rhy drugarog ac nid yw'n ddigon i rwystro eraill yn y dyfodol. Gofynnodd y Gymdeithas i'r Aelod Seneddol Jonathan Edwards godi'r sefyllfa gyda Thwrnai Gwladol Llywodraeth y DU.